การรถไฟแห่งประเทศไทย เพิ่มขบวนรถพิเศษช่วยการเดินทางในสายเหนือและสายตะวันออกเฉียงเหนือ
การรถไฟแห่งประเทศไทย หรือ รฟท. สรุปภาพรวมบรรยากาศผู้โดยสารที่เดินทางช่วงเทศกาลสงกรานต์ ที่สถานีกรุงเทพ (หัวลำโพง) ช่วงเช้าวันนี้ ยังคงมีผู้โดยสารทยอยเดินทางกลับอีกจำนวนหนึ่ง ซึ่งส่วนใหญ่เป็นขบวนรถระยะใกล้ เช่น ฉะเชิงเทรา ปราจีนบุรี บ้านภาชี ตะพานหิน สภาพการโดยสารไม่หนาแน่น  รฟท. ได้มีการเพิ่มขบวนรถพิเศษช่วยการโดยสารในวันนี้ (9 เม.ย.64) จำนวน 1 ขบวน 4 ขบวน ประกอบด้วย ขบวน 955 กรุงเทพ - ศิลาอาสน์ ออกจากกรุงเทพ เวลา 22.30 น. ถึงเวลา 07.15 น. / ขบวน 977 กรุงเทพ - อุบลราชธานี ออกจากกรุงเทพ เวลา 22.00 น. ถึงเวลา 09.10 น. / ขบวน 967 กรุงเทพ - อุดรธานี ออกจากกรุงเทพ เวลา 21.15 น. ถึงเวลา 09.25 น. และ ขบวน 5 กรุงเทพ - เชียงใหม่ ออกจากกรุงเทพ เวลา 19.10 น. ถึงเวลา 08.05 น. การรถไฟฯ ประเมินว่าในวันนี้ (9 เม.ย.64) จะมีผู้โดยสารมาใช้บริการตามสถานีต่างๆ ทั่วประเทศ ต่ำกว่าตัวเลขที่คาดการณ์ไว้จะมีผู้ใช้บริการประมาณ 50,000 คน และยังขอความร่วมมือผู้โดยสารทุกคนให้ปฏิบัติตามมาตรการสาธารณสุขอย่างเคร่งครัดสำหรับจำนวนผู้โดยสารที่เดินทางเมื่อวานนี้ (8 เม.ย.64) มีจำนวนทั้งสิ้น 42,216 คน แบ่งเป็นผู้โดยสารขาออก 21,666 คน ผู้โดยสารขาเข้า 20,550 คน ทั้งนี้เส้นทางที่มีผู้โดยสารเดินทางหนาแน่นที่สุดคือ สายใต้ 15,684 คน รองลงมาคือ สายตะวันออกเฉียงเหนือ 10,037 คน สายเหนือ 9,664 คน สายตะวันออก 5,285 คน และสายแม่กลอง 1,546 คนอย่างไรก็ตาม เพื่อช่วยป้องกันการแพร่ระบาดของโรคโควิด – 19 การรถไฟฯ ประกาศรับคืนตั๋วโดยสารเต็มราคาโดยไม่มีค่าธรรมเนียม ทำให้มีผู้โดยสารเดินทางมาคืนตั๋วโดยสาร เพื่อยกเลิกการเดินทางกลับภูมิลำเนาต่างจังหวัดในช่วงเทศกาลสงกรานต์ เมื่อวานนี้ (8 เม.ย.64) ประมาน 5,000 ที่นั่ง หรือเฉลี่ยร้อยละ 3 ของภาพรวมการเดินทางช่วงสงกรานต์ (9 - 18 เม.ย.64)